Børn i 2. klasse, der har fri klokken 14.25 fem dage om ugen. Børn i 4. klasse med to dage om ugen til klokken 15.30. Og 6.-klasse-elever, der fire dage om ugen er i skole til klokken 15.40.

Politiken har hen over sommeren modtaget en række skoleskemaer fra familier i blandt andet Vojens, Viborg, Tårnby, Haslev, København, Svendborg og Egedal, som er overraskede over, at skoledagene er blevet så lange.

Og det kommer også bag på en række af de politikere på Christiansborg, herunder undervisningsministeren, der var med til at vedtage folkeskolereformen. Meningen var, at dagene skulle blive længere. Men ikke så lange.